હવામાન વિભાગની આગાહીના પગલે સુરતમાં મોડી રાત્રિથી ધોધમાર વરસાદ શરૂ થયો છે. રાત્રિ દરમિયાન બે ઈંચ વરસાદના થોડા વિરામ બાદ ગુરુવારે સવારે ફરી ધોધમાર વરસાદ શરૂ થયો છે. જેમાં બે કલાકમાં બે ઈંચ જેટલો વરસાદ ખાબક્યો છે. જેથી નીચાણવાળા વિસ્તારમાં પાણી ભરાઈ ગયા છે. જ્યારે ગરનાળાઓમાં કમરસમા પાણી ભરાઈ જતા બંધ કરવાની ફરજ પડી છે. અને સુરતના કલેક્ટર દ્વારા શાળાઓમાં રજા જાહેર કરવામાં આવી છે. જ્યારે ખાનગી શાળાઓને પણ રજા રાખવા સૂચન કરવામાં આવ્યું છે.